उधर, डेरा से श्रद्धालुओं का पलायन मंगलवार को भी जारी रहा। डेरा और आसपास की कॉलोनी में आकर ठहरे करीब 650 श्रद्धालुओं को प्रशासन ने सुरक्षित स्थानों पर पहुंचाया। प्रशासन की ओर से डेरा से निकलने गए श्रद्धालुओं को बसों के माध्यम से चौपटा पहुंचाया गया था। जहां पर इन प्रेमियों की तलाशी ली गई और उनकी छंटनी गई। जो श्रद्धालु सरदूलगढ़, नोहर-भादरा, फतेहाबाद अथवा डबवाली की ओर जाना चाहते थे, उन्हें चोपटा से बस सेवाएं मुहैया करवाई गई। डेरा से चोपटा तक फ्री बस सेवा प्रदान की गई।